Teknologi ini dilesenkan oleh FIFA pada awal 2013 di samping bersaing dengan sistem GoalRef, Hawk-Eye, dan Cairos. Pengujian sistem kamera selesai pada Februari 2013. Sistem GoalControl telah digunakan pada Piala Konfederasi 2013 sebagai percubaan, di mana ia mengesan 68 gol dan juga telah mengesan bola di Piala Kelab Dunia FIFA 2013, sementara GoalRef digunakan untuk paparan. Sistem ini juga digunakan di Piala Dunia 2014 di Brazil di mana ia akan menjadi Piala Dunia pertama yang menampilkan teknologi garisan-gol. Semasa Piala Dunia 2014, satu peristiwa penting dari teknologi garisan-gol iatu GoalControl yang digunakan untuk menghadiahkan gol dalam perlawanan kumpulan E antara pasukan Perancis dan Honduras di mana sepakan dari Karim Benzema dari Perancis melambung ke belakang dari tiang gol dan percubaan untuk menyelamatkan bola oleh penjaga gol Honduras, Noel Valladares menyebabkan gol sendiri.